Diari Oficial de la Generalitat Valenciana


Sumari del DOGV 4283, del 02-07-2002 (2002/6986)

RESOLUCIÓ de 24 de juny de 2002, del director general de l'Institut Valencià de la Joventut (IVAJ) per la qual es convoquen places a les residències juvenils de la Generalitat Valenciana per al curs 2002/2003.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4283

Data del DOGV
:   02-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6986


Data del document
:   24-06-2002

Organisme emissor
:   Institut Valencià de la Joventut

Tipus de document
:   Resolució

Descriptors 

:   * jove
    * ajuda pública
    * estudiant
    * equipament social

RESOLUCIÓ de 24 de juny de 2002, del director general de l'Institut Valencià de la Joventut (IVAJ) per la qual es convoquen places a les residències juvenils de la Generalitat Valenciana per al curs 2002/2003. [2002/X6986]
  
L'article 8 de l'orde de 25 de juliol de 1991, de la Conselleria de Cultura, Educació i Ciència, per la qual s'establixen les normes reguladores del funcionament de les residències juvenils de la Generalitat Valenciana, assenyala que cada any es realitzarà la convocatòria d'adjudicació de places per a les residències juvenils, i la disposició final segona faculta el titular de la Direcció General de l'IVAJ perquè la desplegue.
  
En conseqüència, i en ús de les competències que m'atribuïx l'art. 7 de la Llei 4/1989, de la Generalitat Valenciana, sobre l'Institut Valencià de la Joventut, resolc:
  
Primer
  
Convocar, per al curs acadèmic 2002/2003, places de residents per a jóvens estudiants a les residències juvenils de l'Institut Valencià de la Joventut.
  
Segon
  
Aprovar les bases que han de regir la convocatòria, que s'inclouen com a annex I de la present resolució.
  
Tercer
  
Aprovar els corresponents models normalitzats de sol·licitud per a persones majors d'edat (annex II) i per a menors d'edat (annex III)
  
Contra la present Resolució, que posa fi a la via administrativa, es podrà interposar potestativament recurs de reposició davant el director general de l'Institut Valencià de la Joventut o, directament, recurs contenciós administratiu davant el Tribunal Superior de Justícia de la Comunitat Valenciana, sense perjuí que les persones interessades hi puguen interposar qualsevol altre recurs que consideren oportú.
  
El termini per a la interposició del recurs de reposició serà d'un mes comptador a partir del sendemà de la seua publicació en el Diari Oficial de la Generalitat Valenciana.
  
El termini per a la interposició del recurs contenciós administratiu serà de dos mesos comptadors a partir del sendemà de la seua publicació en el Diari Oficial de la Generalitat Valenciana.
  
València, 24 de juny de 2002.- El director general de l'IVAJ: Carlos Mazón Guixot.
  
ANNEX I
  
Bases
  
Primera. Objecte de la Convocatòria
  
Es convoquen places de residents per a jóvens estudiants a les residències juvenils de l'Institut Valencià de la Joventut per al curs acadèmic 2002/2003 d'acord amb les condicions següents:
  
A l'efecte de la present convocatòria, tant per als estudis universitaris com per als no universitaris, es considerarà curs acadèmic lectiu el que en el seu moment fixe la Universitat corresponent i la Conselleria de Cultura i Educació.
  
La plaça que s'obtinga s'estendrà a tot el cicle d'estudis a què corresponga el curs sol·licitat, sempre que s'hi mantinguen els requisits que establix la base segona. El cicle d'estudis serà el que establisca la normativa vigent en matèria d'educació.
  
El règim del servici d'alimentació durant els caps de setmana de les residències juvenils El Maestrat i Mare de Déu del Lledó s'establirà a l'inici del curs escolar.
  
La residència juvenil Sant Crist del Mar romandrà tancada els caps de setmana.
  
Les residències juvenils romandran tancades, a l'efecte de servici de residència, durant les vacances escolars de Nadal i de Setmana Santa.
  
Les residències acolliran estudiants dels nivells educatius següents:
  
- Residència Juvenil El Maestrat, de Castelló: estudiants universitaris i no universitaris.
  
- Residència Juvenil Mare de Déu del Lledó, de Castelló: estudiants universitaris i no universitaris.
  
- Residència Universitària La Florida, d'Alacant: estudiants universitaris.
  
- Residència Juvenil Sant Crist del Mar, de Benicarló: estudiants no universitaris.
  
El nombre de places convocades per al curs acadèmic 2002/03 a les residències juvenils de la Generalitat Valenciana són les següents:
  
- Residència Juvenil el Maestrat: 29 places
  
- Residència Juvenil Mare de Déu del Lledó: 100 places
  
- Residència Universitària la Florida: 29 places
  
- Residència Juvenil Sant Crist del Mar: 60 places
  
Segona. Requisits dels sol·licitants
  
Les persones que sol·liciten una plaça en alguna de les residències juvenils objecte d'esta convocatòria no podran tindre una edat superior a 26 anys i hauran de residir en una localitat que estiga a més de 20 quilòmetres de l'emplaçament de les residències, en la qual no hi haja oferta pública del curs, nivell o grau que ha de cursar l'alumne, o en què, havent-n'hi, no se li haja acceptat la sol·licitud i, per tant, no puga cursar estudis en un centre pròxim al seu domicili.
  
No podran participar en la present convocatòria aquelles persones que tinguen adjudicada una plaça en una residència juvenil de l'IVAJ, tret d'aquelles que hi hagen presentat renúncia expressa abans de la publicació de la present resolució en el Diari Oficial de la Generalitat Valenciana.
  
Tercera. Selecció dels aspirants
  
1. A l'efecte d'adjudicació de places tindran prioritat els sol·licitants residents a la Comunitat Valenciana.
  
2. Si, en alguna residència, el nombre de sol·licitants excedix el nombre de les places oferides, es farà una selecció d'acord amb el barem que preveu la present convocatòria.
  
3. En cas d'empat en la puntuació total, prevaldrà, per tal de desempatar i per este orde, la puntuació dels factors següents: les dificultats d'escolarització pel que fa a la distància des del domicili familiar fins al centre d'estudis, la renda anual, la valoració acadèmica, la condició d'orfandat absoluta, la situació de desocupació o atur laboral de tots els membres de la unitat familiar sense subsidi ni prestació, la situació de família monoparental, la situació de família nombrosa, l'existència de germans matriculats a la residència sol·licitada. Si l'empat continua, es resoldrà mitjançant un sorteig.
  
Quarta. Procediment i termini de presentació
  
1. Els models de sol·licituds es facilitaran als servicis centrals de l'IVAJ a València, a les seues unitats territorials d'Alacant i de Castelló, a les residències juvenils i en la pàgina web de l'IVAJ (www.ivaj.es)
  
2. Les sol·licituds es podran presentar al Registre de l'Institut Valencià de la Joventut (c/ de l'Hospital, 11, València, 46964), al de les unitats territorials de l'IVAJ d'Alacant (plaça de Sant Cristòfol, 10, 03957) o de Castelló (c/ dels Orfebres Santalínea, 2, 12684); o en qualsevol dels llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En cas d'enviament per correu certificat, la presentació de la documentació a l'oficina de correus corresponent s'haurà de fer d'acord amb el que disposa l'article 31 del Reial Decret 1.829/1999, de 31 de desembre, en sobre obert, a fi que l'exemplar destinat a l'IVAJ siga datat i segellat abans de ser certificat. Cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació la data en què tinga entrada al Registre de l'Institut Valencià de la Joventut.
  
3. El termini de presentació de sol·licituds serà el comprés entre el sendemà del dia de la publicació de la present resolució en el Diari Oficial de la Generalitat Valenciana i el dia 25 de juliol del 2002, ambdós inclosos. L'incompliment del dit termini determinarà, posat que s'hagen complit els requisits de la convocatòria, la seua inclusió en la corresponent llista d'espera.
  
Cinquena. Documentació
  
La sol·licitud s'haurà d'acompanyar de la documentació següent:
  
a) Fotocòpia confrontada del DNI del sol·licitant. En el cas dels menors d'edat s'hi haurà d'aportar també Fotocòpia confrontada del DNI del pare, de la mare i tutor/a.
  
b) Certificat municipal d'empadronament o de residència.
  
c) Certificat de matrícula o un document acreditatiu d'haver sol·licitat plaça al centre docent on realitzarà els estudis durant el curs escolar 2002/2003.
  
d) Fotocòpia confrontada de la declaració de l'impost sobre la renda de les persones físiques (IRPF) de 2001, de tots els membres familiars computables, i, si és procedent, certificat d'imputacions de renda de 2001, emés per l'Agència Estatal de l'administració Tributària, dels membres que no estaven obligats a presentar la declaració de l'IRPF 2001.
  
e) Certificat de les notes obtingudes durant el curs acadèmic 2001/2002 o l'últim any en què va realitzar estudis, expedit per la secretaria del centre docent en què s'hagueren cursat els dits estudis.
  
f) Acreditació documental, si procedix i mitjançant fotocòpies confrontades, de la condició d'orfandat absoluta, de la situació de desocupació o atur laboral de tots els membres de la unitat familiar sense subsidi ni prestació, de la situació de família monoparental, de la situació de família nombrosa i de l'existència de germans matriculats a la residència sol·licitada.
  
Sisena. Instrucció del procediment
  
1. La instrucció del procediment correspondrà al Servici de Participació, Activitats i Productes de l'Institut Valencià de la Joventut, que podrà demanar a la persona sol·licitant l'aportació addicional de tots els documents o dades aclaridores que consideren necessaris per a l'examen de la sol·licitud presentada.
  
2. Quan la sol·licitud no reunisca els requisits exigits o no estiga acompanyada de la documentació que, d'acord amb esta resolució, resulte exigible, es notificarà a la persona sol·licitant perquè, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, en el termini de deu dies, comptadors a partir del sendemà de la recepció de la notificació, n'esmene la mancança o hi adjunte els documents preceptius, amb indicació que, si no ho fera en el termini previst, es considerarà que ha desistit de la seua petició, després de la resolució del director general de l'Institut Valencià de la Joventut que prèviament s'haurà de dictar en els termes que preveu l'article 42 de la susdita llei.
  
Setena. Comissió Avaluadora
  
1. Per a l'estudi i valoració de les sol·licituds acollides a la present resolució es constituirà una Comissió Avaluadora formada per les següents persones al servici de l'IVAJ:
  
President: Jaime Bernácer Alpera; suplent, Angeles Cuenca Adam.
  
Secretari: Pedro Vives Silvestre; suplent, Carme Climent Espí.
  
Vocals:
  
Titulars: Luis Burgos Espín, Mª Carmen Damiá Guimerá.
  
Suplents: Gabriel Costa Godoy, Santiago Roda Beltrán
  
2. El funcionament de la Comissió Avaluadora s'ajustarà a les normes que contenen els articles del 22 al 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. A fi de facilitar l'anàlisi de les sol·licituds presentades, la Comissió Avaluadora podrà demanar als sol·licitants la informació addicional que considere necessària.
  
4. La Comissió elevarà el director general de l'IVAJ la relació nominal de persones excloses de la convocatòria, tot indicant-ne la causa d'exclusió, i la relació nominal de sol·licitants admesos ordenada d'acord amb els criteris establits i el barem que recull la base onzena, tot expressant-ne la puntuació total obtinguda.
  
Huitena. Resolució de la convocatòria
  
1. El director general de l'IVAJ, a la vista de la proposta de la Comissió Avaluadora, resoldrà la convocatòria. En el procediment hauran de quedar acreditats, en tot cas, els fonaments de la resolució que s'adopte.
  
2. El termini màxim de resolució serà de tres mesos comptadors a partir del sendemà del dia en què finalitze el termini de presentació de sol·licituds. Si, transcorregut el dit termini, no s'haguera dictat resolució expressa, les sol·licituds presentades es podran considerar desestimades, sense perjuí de l'obligació de resoldre que establix l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. La resolució de la convocatòria es notificarà als interessats en els termes que preveuen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i es farà pública als servicis centrals i a les unitats territorials de l'IVAJ, i també a les residències juvenils que hi estiguen adscrites.
  
Novena. Obligacions dels beneficiaris
  
1. Quota
  
Les persones seleccionades hauran d'abonar durant el curs 2002/03, de conformitat amb el que establix el Decret 209/2001, de 18 de desembre, del Govern valencià, mitjançant el qual es fixa el règim i les quanties dels preus públics a percebre per l'Institut Valencià de la Joventut (DOGV núm. 4.156, de data 27.12.001), la quantitat mensual de 249,00 euros per a les residències Sant Crist del Mar i el Maestrat; 285,00 euros per a la residència Mare de Déu del Lledó; i 370,00 euros per a la residència universitària la Florida.
  
El preu es podrà abonar en pagaments mensuals o trimestrals, que s'hauran de liquidar dins dels 5 primers dies del mes o del trimestre en qüestió, excepte la primera mensualitat, que es liquidarà entre l'1 i el 5 de setembre.
  
Davant la falta de pagament de dos mesos s'iniciarà l'oportú procediment de constrenyiment o revocació
  
Les quantitats a abonar per als cursos successius fins a finalitzar el cicle educatiu seran les que es determinen en la convocatòria anual de places, d'acord amb la normativa vigent de preus públics a aplicar per a les activitats i servicis que presta l'IVAJ.
  
2. Formalització de la inscripció i documentació
  
Els sol·licitants admesos en el marc de la present convocatòria disposaran d'un termini de 15 dies hàbils, comptadors a partir del sendemà de la notificació, per a formalitzar la inscripció, davant de la secretaria de la residència en què se'ls haja adjudicat la plaça i aportaran la documentació següent:
  
- Quatre fotografies carnet.
  
- Certificat mèdic.
  
- Fotocòpia de la cartilla o targeta sanitària de la Seguretat Social o de qualsevol altre document que justifique la cobertura mèdica i sanitària.
  
3. La persona admesa s'haurà de matricular al centre docent que ha declarat en el formulari de sol·licitud de plaça, i també realitzar els estudis del nivell igualment declarat en la sol·licitud esmentada.
  
4. La persona admesa es comprometrà a respectar les normes reguladores de les residències juvenils i el reglament de règim intern de la seua residència.
  
5. La persona admesa es compromet, igualment, a romandre a la residència durant tot el període lectiu del curs escolar, excepte per força major prou justificada.
  
6. Declaració
  
Durant el mes de maig de cada any, a l'efecte de continuïtat a la residència, les persones beneficiàries presentaran a la direcció de la residència una declaració responsable que no s'ha modificat cap dels requisits exigits per a participar en la convocatòria.
  
Deu. Revocació de la plaça i anul·lació del servici
  
L'incompliment o alteració per part del beneficiari dels requisits i les condicions que van donar lloc a l'atorgament de la plaça, i també l'incompliment de les obligacions que assenyala la base novena de la present resolució donaran lloc al corresponent procediment de revocació de la plaça concedida. En la tramitació del procediment es garantirà, en tot cas, el dret de la persona interessada a l'audiència.
  
Per causes justificades i després de fer-ne prèviament comunicació als residents, amb una antelació mínima d'un mes, l'IVAJ podrà suspendre el servici de residència per un temps determinat i mentre duren les circumstàncies que van provocar la suspensió del servici.
  
Onze. Criteris de barem
  
A. Valoració socioeconòmica
  
1. Dificultats d'escolarització. Les dificultats per raó de la distància entre la localitat de residència del sol·licitant i la ubicació del centre escolar o universitari en què cursarà els estudis sol·licitats, fins a un màxim de 10 punts, d'acord amb la distribució següent:
  
Més de 100 km 10 punts
  
De 81 a 100 km 9 punts
  
De 66 a 80 km 8 punts
  
De 51 a 65 km 7 punts
  
De 36 a 50 km 6 punts
  
De 20 fins a 35 km 5 punts
  
2. Renda anual per membre familiar computable. La renda familiar a l'efecte de la present convocatòria s'obtindrà per agregació de les rendes de l'exercici 2001 de cada un dels membres computables de la família que obtinguen ingressos de qualsevol naturalesa, calculades d'acord amb el que s'indica en els paràgrafs següents.
  
Per al càlcul de la renda familiar a l'efecte del barem corresponent previst en la present convocatòria, són membres computables de la família el pare i la mare, el tutor o persona encarregada de la guarda i protecció del menor, si s'escau, el sol·licitant i els membres que figuren en l'apartat ?Fills i altres descendents fadrins que conviuen amb el/s contribuent/s- de la pàgina 1 de la declaració de l'impost sobre la renda de les persones físiques 2001.
  
En el cas de sol·licitants que constituïsquen unitats familiars independents, també es consideren membres computables el cònjuge o, si s'escau, la persona a qui estiga unit per una relació anàloga, i també els fills, si els hi haguera.
  
En el cas de divorci, separació legal o de fet dels pares, no es considerarà membre computable aquell que no convisca amb el sol·licitant, sense perjuí que en la renda familiar se n'incloga la contribució econòmica.
  
Tindrà, no obstant això, la consideració de membre computable, si és procedent, el nou cònjuge o persona unida per relació anàloga les rendes i el patrimoni del qual s'inclouran dins del còmput de la renda i patrimoni familiars.
  
En els casos en què el sol·licitant al·legue la seua independència familiar i econòmica, siga quin siga el seu estat civil, haurà d'acreditar fefaentment eixa circumstància, els mitjans econòmics de què disposa a data 31 de desembre del 2001 i la titularitat o el lloguer del seu domicili que, a tots els efectes, serà el que l'alumne habite durant el curs escolar. Si no es justifiquen prou estos punts, no es valorarà el concepte de renda familiar.
  
Per a la determinació de la renda per membre familiar computable es procedirà de la manera següent:
  
Primer. Es sumarà la part general de la base imposable a la base liquidable especial, després de l'aplicació del mínim personal i familiar de tots els membres computables de la família.
  
Segon. A la quantitat anterior s'afegirà la suma de tots els ingressos obtinguts per la resta dels membres computables de la família que no hagen realitzat la declaració de l'impost sobre la renda de les persones físiques 2001, que es justificarà amb la presentació del certificat d'Imputacions de Renda de l'exercici 2001.
  
Tercer. El resultat de la suma total de rendes obtingudes es dividirà pel nombre de membres familiars computables.
  
La presentació de la sol·licitud de plaça en una residència de l'IVAJ, objecte d'esta convocatòria, implicarà l'autorització expressa a l'IVAJ, per a obtindre les dades necessàries, si és procedent, per a determinar la renda a l'efecte de barem a través de l'Agència Estatal d'Administració.
  
Es podrà obtindre pel criteri de renda fins a un màxim de 14 punts, d'acord amb la distribució següent, per membre computable:
  
Fins a 4.200,00 euros 14 punts
  
De 4.200,01 euros a 4.800,00 euros 13 punts
  
De 4.800,01 euros a 5.400,00 euros 12 punts
  
De 5.400,01 euros a 6.000,00 euros 11 punts
  
De 6.000,01 euros a 6.600,00 euros 10 punts
  
De 6.600,01 euros a 7.200,00 euros 9 punts
  
De 7.200,01 euros a 7.800,00 euros 8 punts
  
De 7.800,01 euros a 8.400,00 euros 7 punts
  
De 8.400,01 euros a 9.000,00 euros 6 punts
  
De 9.000,01 euros a 9.600,00 euros 5 punts
  
De 9.600,01 euros a 10.200,00 euros 4 punts
  
De 10.200,01 euros a 10.800,00 euros 3 punts
  
De 10.800,01 euros a 11.400,00 euros 2 punts
  
D'11.400,01 euros a 12.000,00 euros 1 punts
  
A partir de 12.000,01 euros 0 punts
  
B. Valoració acadèmica
  
1. Per al càlcul de la nota mitjana en els estudis organitzats per assignatures, es dividirà la suma de les notes obtingudes en cada una, pel nombre de les assignatures cursades. A este efecte es computarà com a definitiva la nota més alta obtinguda en cada assignatura entre les convocatòries ordinàries i extraordinàries del curs 2001/02 o últim any que va realitzar estudis.
  
L'aplicació del barem es farà en la forma que s'assenyala tot seguit:
  
a) En tots els casos en què l'alumne haja rebut una qualificació numèrica per cada una de les assignatures cursades, s'aplicarà el barem corresponent a les dites qualificacions, i se n'obtindrà la nota mitjana dividint la suma aritmètica abastada pel nombre d'assignatures cursades.
  
b) En els ensenyaments mitjans en què existisca legalment qualificació global per curs, el barem s'aplicarà directament a la dita qualificació.
  
2. Les qualificacions acadèmiques no numèriques es valoraran d'acord amb el barem següent:
  
Matrícula d'honor: 10 punts
  
Excel·lent: 9 punts
  
Notable: 8 punts
  
Bé: 6 punts
  
Suficient o apte: 5 punts
  
Insuficient o no apte: 2 punts
  
Molt deficient o No presentat: 0 punts
  
3. Per al càlcul de la nota mitjana en el cas de plans d'estudi estructurats en crèdits, se'n farà la ponderació en funció del nombre de crèdits que integra cada assignatura, d'acord amb la fórmula següent:
  
 P x Nca
  
V = ??????-
  
 NCt
  
V = valor resultant de la ponderació de la nota mitjana obtinguda en cada assignatura.
  
P = puntuació de cada assignatura, segons els punts 1 i 2 d'este apartat.
  
NCa = nombre de crèdits que integren l'assignatura.
  
NCt = nombre de crèdits matriculats en el curs acadèmic que es barema.
  
Els valors resultants de l'aplicació de la dita fórmula es sumaran i el resultat serà la nota mitjana final.
  
Pel criteri acadèmic es podrà obtindre fins a un màxim de 16 punts, d'acord amb la distribució següent:
  
Nota mitjana de 0 a 0,99 punts 0 punts
  
Nota mitjana d'1 a 1,99 punts 1 punts
  
Nota mitjana de 2 a 2,99 punts 2 punts
  
Nota mitjana de 3 a 3,99 punts 4 punts
  
Nota mitjana de 4 a 4,99 punts 6 punts
  
Nota mitjana de 5 a 5,99 punts 8 punts
  
Nota mitjana de 6 a 6,99 punts 10 punts
  
Nota mitjana de 7 a 7,99 punts 12 punts
  
Nota mitjana de 8 a 8,99 punts 14 punts
  
Nota mitjana de 9 a 10 punts 16 punts
  
C. Altres criteris complementaris
  
1. Condició d'orfandat absoluta 5 punts
  
2. Situació de desocupació o atur laboral
  
de tots els membres de la unitat familiar,
  
sense subsidi ni prestació 5 punts
  
3. Situació de família monoparental 2 punts
  
4. Situació de família nombrosa 2 punts
  
5. Existència de germans matriculats
  
a la residència sol·licitada 1 punt
  
Dotze. Acceptació de les bases